Kurz skautskej praxe 3. časť
2016-01-12 19:00 - 21:00 (Europe/Helsinki) | Skautská klubovňa Fortuna, Františkánska 34, Trnava
učíme sa nové, zdokonaľujeme staré
kto?
no predsa my roveri
hm, a ostatní nemajú šancu? 🙁
veľkú nie 🙂
ale… ak máš 17 a viac a seriózne sa pohrávaš s myšlienkou na skauting, ozvi sa, tento kurz môže byť jedinečnou príležitosťou spraviť prvý krok

Víkend expresie
2016-01-22 20:00 - 2016-01-24 14:00
napísal organizátor Ďoďo:
Milé strážkyne, bratia roveri!
Blíži sa akcia (22.január – 24.január 2016, Bratislava), na ktorej nikto z Vás nesmie chýbať! Školiaci víkend zameraný na pantomímu, skautské pesničky-bany, divadlo a všetok iný druh skautskej zábavy! Poď načerpať, aby si mohol rozdávať 🙂
Príde vzácny hosť – Bruno Borde RS, francúzsky rover a majster expresie, anglicky hovoriaci človek z branže.
Ďoďo

Zimný školiaci tábor pre vedúcich vĺčat
2016-02-10 - 2016-02-14
Rover,
pozývam ťa na Zimný školiaci tábor pre vedúcich vĺčat, ktorí sa uskutoční 10.-14. februára 2016 v Poľsku neďaleko Varšavy. Ak v sebe cítiš povolanie pre túto službu, kontaktuj ma a poskytnem ti bližšie informácie: b.welnitz@gmail.com
Všetci sme povolaní k svätosti a teba si Pán povolal do skautingu, aby si sa posväcoval službou druhým. Pozývam ťa prežiť s nami krásne dobrodružstvo, získať nových priateľov a cenné skúsenosti. Stačí, keď si zbalíš ruksak, karimatku a spacák, nasadneme spoločne do auta a vyrazíme 🙂
Pridáš sa tak k starým vlkom, ktorí minulý rok vo februári absolvovali zimný školiaci víkend a venujú sa službe vĺčatám.
Cena cca 50 eur.
Zo všetkých síl!
Akela Bruno

Krížová cesta
2016-02-19 17:40 | Kostol Najsvätejšej Trojice, Štefánikova, Trnava, 917 01, Slovakia (Slovak Republic)
Skauti pozývajú všetkých na pobožnosť Krížovej cesty, ktorá sa uskutoční v piatok 19.02.2016 po sv. omši u jezuitov, ktorá začína o 17:00.
Vaši skauti 🙂

Podpora pre STOP hazardu v Bratislave
2016-03-04 - 2016-03-06
Dostali sme takýto list o veľkej pripravovanej akcii „Zastavme hazard v Bratislave“:

“Zanechajte tento svet lepším miestom ako ste ho našli” – Lord Robert Baden-Powell of Gilwell
Milí vodca a vodkyňa,
Baden-Powell to myslí doslovne. Chce aby sme vyčistili tento svet od všetkého, čo je v ňom zlé. Našim poslaním je robiť svet lepším miestom pre život. Vkladá do nás nádej, že budeme ľuďmi činu.
Ak si myslíš, že nie je nijaká konkrétna príležitosť pomôcť, tak teraz prichádza až ku Tebe.
Bratislava nás prosí o pomoc.
V našom hlavnom meste sa už pridlho darí hazardu a je najvyšší čas to zastaviť. Gamblerstvo rozvrátilo až priveľa rodín nato, aby sme sa tomu nečinne prizerali. Majitelia kasín majú už dosť plné vrecká.
Pri našich sľuboch sme prisahali, že budeme plniť povinnosti voči vlasti a pomáhať v každom čase svojim blížnym. Teraz je ten čas, Bratislava je naša vlasť. Preto zober svoj zbor alebo oddiel a vycestuj s nami do Bratislavy. Kto pomôže, keď nie my skauti – najsilnejšia mládežnícka organizácia na Slovensku.
Potrebujeme Teba a Tvoj zbor alebo oddiel hlavne pri vyzbieravaní podpisov do petičných hárkov. V deň parlamentných volieb 5. marca sa rozbehneme do celej Bratislavy, kde pred jednotlivými volebnými miestnosťami vyzbierame toľko podpisov, koľko sa len bude dať.
Nebude to však iba služba, ale aj kopec srandy. Je pre Teba pripravený celovíkendový program. V piatok bude koncert a v sobotu večer si zahráme nočnú hru v samom historickom srdci Bratislavy. V nedeľu akciu zakončíme svätou omšou a prehliadkou dómu sv. Martina. Samozrejme na pamiatku všetci dostaneme tričká.
Stačí ak sa prihlásiš v tomto formulári.
Poď a zaži super akciu s mladými z celého Slovenska. Postav sa nezištne za vznešený ideál a zastav hazard v Bratislave.
—————————
Z Trnavy plánujeme zorganizovať skupinu dobrovoľníkov. Ak chceš ísť do toho s nami, ozvi sa na mail kolarovicovci@gmail.com.
Ak sa chcete zapojiť ako celé spoločenstvo, využite horeuvedený formulár alebo kontaktujte priamo jedneho z organizátorov – Jozefa Melichera (alsqed@gmail.com)
Vojto
Na stiahnutie: letacik s programom
Ďalšie informácie: www.bratislavaprotihazardu.sk

Kurz skautských zručností, 5. časť
2016-03-08 19:00 - 21:00 | Skautská klubovňa Fortuna, Františkánska 34, Trnava
Učiť sa, učiť sa, učiť sa!
Povedal… 🙂
povedali (si) roveri

Veľká skautská hra na intráku
2016-03-15 18:00 - 20:00 | Študentský domov Petra Pázmaňa, Rybníková 13/A, Trnava, 917 01 , Slovenská republika
Kedy?
15. marca 2016 o 18:00
Kde?
Študentský domov Petra Pázmaňa na Rybníkovej ulici v Trnave
Čo?
Zaži skauting na vlastnej koži!

Púť do Mariánky
2016-04-03 | Svätá Studňa, Marianka, 900 33
Roveri a strážkyne z bratislavského zboru Silvestra Krčméryho nás pozývajú spraviť si fajný deň pospolu v Mariánke… vyjsť si na vŕšok zvaný Malý Slavín, piknikovať, načechrať rôzne hry, duchovne pookriať pri sv. omši.
Doplníme ešte podrobnosti.

Kurz skautských zručností 6.
2016-04-05 19:00 - 21:00 | Skautská klubovňa Fortuna, Františkánska 34, Trnava
šikulky sa opäť zídu, aby boli ešte šikulkovejšie

Roverská výprava v Karpatoch
2016-05-27 17:00 - 2016-05-28 23:00
kam nás to zavedie?
to uvidíme až na konci 🙂

Hry na Dobrovoľníci deťom
2016-06-01 | Trojičné námestie, Trnava, 91701, Slovenská republika
Prípravy na MDD vrcholia… najprv maketa konštrukcie.

Jarné upratovanie - lokalita Štrky
2016-06-11 09:00 - 12:00 | lokalita Štrky, Štrky, Trnava, 917 01, Slovenská republika
Ku pripravovanému čisteniu Štrkov sme z mestského úradu dostali nasledovnú anotáciu:
Skultúrnenie a vyčistenie miestnej lokality Štrky. Mesto Trnava by rado upozornilo za pomoci akcie Naše mesto na túto lokalitu a jej štedrosť priestranstva na využívanie a trávenie voľného času našich občanov. Predpokladáme, že toto je výborná príležitosť pre zviditeľnenie a upozornenie na existujúci priestor. Skultúrnenie si ho za pomoci zamestnancov mesta a samotných dobrovoľníkov je výborný predpoklad na progres tejto lokality v Trnave.
Vydry, vĺčatá, skauti a roveri, pripojíme sa ku ďalším dobrovoľníkom z mesta a zoberieme túto lokalitu frontálnym útokom. Neostane kameň na kameni … či plastová fľaša na starom televízore.
Stretneme sa už o 8:45 na Kopánke pred oratkom, a odtiaľ spolu s ostatnými oddielmi vyrazíme autami do lokality Štrky.
Čo si treba priniesť?
– malé občerstvenie a pitie
– nepremokavý zvršok pre prípad dažďa
———————————–
Ako sa náš zámer zapojiť sa vlastne začal?
Rover Juraj nám napísal:
Ahojte,
dnes som mal možnosť pripomenúť si to, čo som sľúbil minulý týždeň na duchovných cvičeniach v Trlenskej doline. Jeden zo skautských zákonov je, že skaut vidí v prírode Božie dielo a má ho v úcte. Dnešná skúsenosť ma nenechala chladným.
Bol som s manželkou a synom na prechádzke za Trnavou, lokalita Štrky. Od Sesslera smerom k obchvatu. Bývala to moja obľúbená lokalita, kde som chodil behávať a oddýchnuť si. To čo som tam dnes videl mi prišlo ľúto. Kopec bordelu, plastových fliaš, starý televízor, topánky, pneumatika, papiere.
Tak mi napadlo, či by sme niektorú sobotu nešli trocha poupratovať a poslúžiť našej prírode.
Juraj

Ukončenie skautského roka 2015/16
2016-06-26 08:30 - 16:00 | Splavma, Osada 1, Nová Dedinka, 900 29, Slovenská republika
AKTUALIZÁCIA: volíme variant v prírode.

Skautský rok sa nám pomaly napĺňa, ale dobrodružstvo nekončí…
… pozývame vás všetky vydry, vĺčatá, skautov, roverov, strážkyne, súrodencov a rodičov stráviť tento akčný deň spolu ako skautská rodina! 🙂
variant v prírode:
Stretneme sa na brehu Malého Dunaja, na pokojnom mieste v lokalite Osada 1 v blízkosti obce Nová Dedinka za Sencom – viď nižšie Google-mapa. Odporúčaná trasa je po starej bratislavskej ceste cez Senec, vo Veľkom Bieli sa odbočuje doľava na Novú Dedinku. V obci Nová Dedinka treba prejsť po hlavnej ceste až na koniec obce a hneď odbočiť doprava na Bernolákovo. Na tejto ceste sa asi po kilometri odbočuje pred mostom doľava na odbočku, v ktorej je značka “Zákaz vjazdu” – správca areálu o nej vraví ako o poznávacom znamení ?. Ďalej viď nižšie fotky s popisom.
Čo si zažijeme?
8:30 – 10:30 voľné člnkovanie pre rodičov s deťmi, za pomoci roverov, v spolupráci s požičovňou kánoe SPLAV MA. Niektorí nemáte skúsenosti na vode? Vybrali sme miesto s takmer stojatou vodou, odborná pomoc a vesty sú samozrejmosťou, zostavíme aj niekoľko katamaranov (spojením dvoch kánoe, pre väčšiu stabilitu plavidiel), aby ste sa cítili bezpečnejšie a mohli sa tešiť z krásneho okolia lužných lesov. Podmienky sú vhodné aj pre rodiny s malými deťmi.
10:30 nácvik piesní na sv. omšu a zostavenie turnusov na vodácku hru „Španielske galeóny“
11:00 sv. omša
12:00 nástup a ceremónia ukončenia roka
12:30 uvedenie dobrodružnej hry „Španielske galeóny“ a nalodenie prvého turnusu. Ostatní majú čas piknikovať spoločne na lúke z vlastných prinesených zásob. Môžeme sa navzájom ponúkať dobrotami a robiť si takto ochutnávky medzi sebou. Dá sa aj opekať pri ohnisku.
Striedanie turnusov na vode bude prebiehať po 30 minútach. Tí čo nie sú „na vode“, si môžu zahrať hry na lúke a tráviť čas pri táboráku.
15:30 vyhodnotenie hry, deľba pokladu a záver. Kto sa neponáhľa domov, môže zotrvať na bonusovom minisplave o dĺžke 3,3 km k mostu pri Tomašove (trvanie asi trištvrte hodinu).
Všetci ste srdečne pozvaní zažiť to spolu, tešíme sa na vás! ?
Vojto, Múdry dub, Akela, Márty
PS1: Majme pripravené pršiplášte. AK PRÍDE BÚRKA Z TEPLA, PREČKÁME JU V AUTÁCH (nie pod stromami!).
PS2: Pre uľahčenie orientácie na ceste medzi Novou Dedinkou a areálom ponúkame fotky (popisok je vidieť po nadídení myšou na fotku alebo po nakliknutí-zväčšení fotky).

Výprava Roverský začiatok
2016-09-16 15:00 - 2016-09-18 19:00 | Litmanová, Litmanová, Slovakia (Slovak Republic)
Asi zatiaľ máš len hmlistú predstavu o tom, čo ťa za dverami roveringu čaká v novom skautskom roku. Na začiatok stačí vedieť, že ťa tam čaká veľa nového – nové zážitky, priatelia, stretnutia, výzvy… 😉
Ale o tom, čo sa bude diať a ako to bude prebiehať, majú rozhodovať všetci. Hlavné je, aby každý z nás mal veľké možnosti sa niekam posunúť, prekonať sa. A v roverskom klane tomu cez partiu priateľov a roverský program vytvárame príležitosť.

Otvorenie skautského roka 2016/17
2016-09-25 10:00 - 17:30 | Priehrada Boleráz, Priehrada Boleráz, Boleráz 1277, 919 08, Slovenská republika
Začína nám nový skautský rok a s ním prichádza opäť kopec zážitkov 😉
Odštartujeme na tradičnom “Otvorení”.
vydry, vĺčatá, skauti, roveri a strážkyne, rodičia a súrodenci, kamaráti = jedna rodina!
Ako to bude prebiehať?
Stretneme sa na brehu priehrady Boleráz, na priestranstve v dohľade z veľkého parkoviska – tu môžete odparkovať – na obrázku predstavuje červenú značku.

Čo zažijeme?
10:00 – 11:30 voľné člnkovanie na kánoe a raftoch pre rodičov s deťmi, za pomoci roverov. Že niektorí nemáte skúsenosti na vode? Radi vysvetlíme, ukážeme, vesty sú samozrejmosťou. Podmienky sú vhodné aj pre rodiny s malými deťmi.
11:30 nácvik piesní na sv. omšu a zostavenie turnusov na hru “Pirátska akadémia”
12:00 sv. omša
13:00 nástup a ceremónia otvorenia roka
13:30 piknik spoločne na lúke z vlastných prinesených zásob. Môžeme sa navzájom ponúkať dobrotami a robiť si takto ochutnávky medzi sebou. Dá sa aj opekať pri ohnisku.
14:30 uvedenie dobrodružnej hry “Pirátska akadémia” a jej začiatok. Je to veľká rodinná hra, rátame so zapojením sa mamín, tatinov, súrodencov 😉
16:30 vyhodnotenie hry a táborák
17:30 predpokladaný záver
Všetci ste srdečne pozvaní zažiť to spolu, tešíme sa na vás!
Vojto, Múdry dub, Akela, Márty
PS: Pre prípad očľapnutia-zamokrenia odporúčame pribaliť si do auta aj niečo náhradné na seba.

Prvá oddielovka vĺčat
2016-10-08 15:00 - 17:00 | Skautská klubovňa Fortuna, Františkánska 34, Trnava

Prvá oddielovka vydier
2016-10-15 15:00 - 17:00 | Skautská klubovňa Fortuna, Františkánska 34, Trnava

Výprava vydrieho brlohu
2016-10-22 10:30 - 16:30
Ahojte vydry a rodičia,
tesime sa, ze uz tuto sobotu 22. oktobra vyrazime spolu na vypravu.
cas: sobota, 22.10., 10:30
miesto: pri oratku na Kopánke.
Odtiaľ vyrazíme autami do Smoleníc – doliny Hlboča.
Ockovia s mladsimi surodencami su vitani, kto nemoze, budeme mat aj nejake volne miesta v autach.
Predpokladaný návrat je medzi 16:00 – 16:30 ku kostolu na Kopánke.
Dobre sa oblecte, nezabudnite nepremokavu obuv, pitie, nieco pod zub (budeme aj opekat), náhrdelník s pazúrmi, zápisník a najmä dobrú náladu…
Ti, co este nedali, nezabudnite mi prosim priniest aj prihlasku a clenske.
Tešíme sa na vás
Čierny Medveď a Múdry dub

Druhé stretnutie svorky vĺčat
2016-10-22 15:00 - 17:00 | Skautská klubovňa Fortuna, Františkánska 34, Trnava
Nazdar vĺčatá a rodičia. Stretneme sa už túto sobotu 22. 10. 2016 v čase od 15:00h do 17:00h opäť v klubovni na Františkánskej v Trnave. Prineste si so sebou uzlovačku, zápisník, pero, desiatok ruženca, niečo pod zub a na pitie. Kto má príde v uniforme. Nováčikovia dostanú Labku, prvú časť cesty vĺčaťa, radcom a poradcom šestiek odovzdám označenie na košeľu, niektorí starší vlci prejdú ku skautom a mnoho iného…
Vĺčatá nezabudnite na svoju úlohu z minulého stretka a to, že máte vybrať jedného svätého alebo jednu významnú osobnosť z našej histórie podľa ktorej sa bude volať naša svorka a o tejto osobnosti alebo svätom aj vedieť niečo v krátkosti povedať.
Na najbližšom stretku totiž budeme hlasovať a pokúsime sa vybrať jedného patróna.
Tešíme sa na vás, Akela, Kaa, Riki Tikki Tavi

Oddielovka vydier
2016-11-05 | Skautská klubovňa Fortuna, Františkánska 34, Trnava

Stretnutie svorky vĺčat
2016-11-05 | Skautská klubovňa Fortuna, Františkánska 34, Trnava

Večerná roverská potulka
2016-11-15

Oddielovka vydrieho brlohu
2016-11-19 14:00 - 15:30 | Skautská klubovňa Fortuna, Františkánska 34, Trnava
Ahojte vydry a rodičia,
na tuto sobotu sme planovali vypravu, ale zda sa, ze pocasie nam ju nedovoli…
Preto sa vydri brloh stretne tuto sobotu, 19.11. o 14:00 v klubovni vo Fortune (budeme tentokrat kratsie do 15:30)
Co nas caka? Budeme sa hrat, zopakujeme si „skakaci“ tanec a naucime sa aj nieco nove – kazda vydra si bude moct vyrobit specialny survival naramok…
Takze staci ak si so sebou donesiete sikovne ruky…. ale aj zapisnik, nahrdelnik s pazurmi, nieco na pitie a pod zub…
Kamene, ktore ste dostali naposledy a mali ste zistit ako sa volaju a pripadne aj nieco o nich – este nenoste, donesiete ich az na dalsie „geologicke“ stretko v klubovni.
Tesim sa na vas chalani
Múdry dub

Stretnutie vlčej svorky
2016-11-19 15:00 - 17:00 | Skautská klubovňa Fortuna, Františkánska 34, Trnava
Nazdar vĺčatá a rodičia,
stretneme sa už túto sobotu 19. 11. 2016 v čase od 15:00 do 17:00h v klubovni na Františkánskej v Trnave. Prineste si so sebou pero, zápisník, uzlovačku (kto nevie, tak uzlovačka je zložená z dvoch kusov tenkých /ideálne 0,5 cm/ lán asi 1 m dlhých), desiatok ruženca, kto má tak labku, kto nemá nevadí, niečo malé na občerstvenie, oblečenie podľa počasia.
Plán na najbližšie obdobie je nasledovný:
– do konca roka budeme mať už len dve stretká a to 03. 12. 2016 a 17. 12. 2016
– jedno z tých dvoch stretiek bude výprava spojená so sľubmi vĺčat (a ako dúfam guľovačkou), podrobnosti ešte pošlem, a modlím sa za dobré počasie 🙂
– v januári sa stretneme 07. 01. 2017 a potom budeme pokračovať v dvojtýždňových intervaloch
Budú nové kalendáre na rok 2017 prosím o zaslanie počtov (teda kto koľko chce) je to forma samofinancovania každej jednotky (oddielu) v zbore.
Chcel by som doobjednať kompletné uniformy pre tých, ktorí nemajú a niektoré súčiastky (napr. svetre, šiltovky…) pre tých, ktorí už uniformu majú. Ak by ste mali záujem, dajte mi vedieť.
rovnako prosím o potvrdenie účasti/neúčasti na sobotňajšom stretku.
Tešime sa na Vás, Akela, Kaa, Balú a riki Tiki Tavi 🙂

Veľký lov vĺčat pri Deravej skale
2016-12-03 09:30 - 15:30
Nazdar vĺčatá a rodičia.
Stretneme sa ráno o 09:30h na Kopánke pred kostolom (tak ako zvyčajne). Po prepočítaní sa presunieme autami do Plaveckého Mikuláša cesta trvá asi 45 min. V Plaveckom Mikuláši zaparkujeme pred kostolom, odkiaľ sa potom vyberieme na prieskum jaskyne Deravá skala, kde v dávnych dobách neolitu bývali pravekí lovci mamutov. Po ceste objavíme miesto, kde sa dá pokloniť Bohu a v jaskyni si založíme ohník kresadlom.
Potrebná výbava: teplé oblečenie (bunda, pevné topánky, rukavice, šál, čiapka…), baterka, jedlo na výlet, kto má tak kresadlo (ak si ho chce vyskúšať) pitie ideálne čaj v termoske, desiatok ruženca, dobrú náladu a chuť objavovať nepoznané.
Veľký lov podnikáme hlavne z dôvodu sľubov vĺčat, ktoré by mali prebiehať mimo klubovne v prírode. Tentoraz k sľubom pristúpia Matej Žehnaj, Martin Mikulčík a Michal Mečír. Pri sľuboch je potrebná účasť jedného z rodičov, preto vás prosím o účasť, ak nemáte v sobotu vážny program. Z výletu je predpokladaný návrat o 15:30h opäť pred kostol na Kopánke.
Tešíme sa na Vás Akela, Kaa, Riki Tiki

Výprava vydrieho brlohu
2016-12-03 10:00 - 15:00
Ahojte vydry a rodicia 😉
najblizsiu sobotu nas caka dobrodruzne hladanie pokladu – viac informacii posielam v obrazku.

Dobre sa oblecte, caj v termoske nezaskodi a dobra nalada uz vobec nie 😉
Tesia sa na vas
Cierny Medved a Mudry dub

Roverská večerná potulka
2016-12-13 18:30 - 21:30

Vydry - tajná misia Misericordia
2016-12-17 14:00 - 17:00 | Skautská klubovňa Fortuna, Františkánska 34, Trnava
Ahojte vydry a rodičia 😉
posledné stretko vydrieho brlohu v tomto roku bude túto sobotu, 17. decembra, stretneme sa pred klubovňou o 14:00 a vyrazíme von.
Nebude to však len tak, náš prieskumný výjazd bude mať špeciálne poslanie – bude to tajná misia s krycím názvom Misericordia.
Od tajného agenta Johnyho 87 sme dostali sme za úlohu nepozorovane preniesť neznámy náklad pre deti v nemocnici.
Zatiaľ však nevieme, kde sa ten náklad nachádza… je to prísne tajné.
Dúfam, že do soboty budeme mať viac informácií a že ten náklad nájdeme – úloha pre všetkých: každý z nás nech k tomu nákladu priloží nejakú knižku, ktorú rád čítal, alebo číta, prípadne hračku, hru, o ktorú sa chce podeliť s niekým iným. Deti, ktoré sú hospitalizované v nemocnici sa určite dobrej knihe, či hračke potešia.
Ak to pôjde ako po masle – ku klubovni sa vrátime okolo 17:00.
Takže – nezabudnite si zobrať knihu, alebo hračku, ktorú doplníme do tajného nákladu; oblečenie primerané počasiu, niečo malé pod zub a na pitie a kto má aj baterku, alebo čelovku.
Teším sa na Vás
Múdry dub

Vĺčatá - posledná oddielovka v tomto roku
2016-12-17 15:00 - 17:30 | Skautská klubovňa Fortuna, Františkánska 34, Trnava
Nazdar vlci a rodičia.
Čaká nás posledné stretko v tomto roku. Stretneme sa o 15:00h už túto sobotu v klubovni na Františkánskej v Trnave.
Aby sme mohli pomáhať ostatným musíme byť šikovní tak ako Mauglí, keď bol v Sionínskej svorke. Čaká nás ďalšia časť Mauglího Akadémie. Tentoraz si povieme a ukážeme ako podať prvú pomoc pri niektorých zraneniach, ktoré sa nám bežne stávajú. Dozvieme sa ako nás môže darovanie obohatiť a zároveň nás čaká jedna misia s najvyššou prioritou (prezradím len skratku BS).
Treba prísť oblečený podľa počasia, priniesť malé pohostenie s ktorým by ste sa mohli podeliť s ostatnými (vianočné pečivo, keksíky…) pitie, kto má prinesie si KPZ, zápisník, pero, desiatok a hlavne nezabudnite prísť v uniforme!
Končiť budeme o 17:30h.
Požehnaný čas adventu praje Akela

Novoročné roverské
2017-01-12 19:00 - 21:00 | Roverská klubovňa vedľa Helenky, Hlavná 17/43, Trnava, 91701, Slovenská republika
